प्रेस रिव्ह्यू : टीव्हीवर दाखवण्यात येणाऱ्या कंडोमच्या जाहिरातींना वेळेची मर्यादा\nयासंदर्भात समाजाच्या विविध स्तरातून तक्रारी दाखल करण्यात आल्या होत्या. दिवसभरात सातत्यानं प्रसारित होणाऱ्या कंडोमच्या जाहिराती विशिष्ट वयोगटातल्या व्यक्तींसाठी आहेत. 

लहान मुलांसाठी या जाहिरातीचं प्रसारण उचित नसल्यानं कंडोमच्या जाहिराती दिवसभरात दाखवण्यात येऊ नये असे स्पष्ट निर्देश मंत्रालयानं दिले आहेत. 

या जाहिरातींमध्ये अनेकदा काही आक्षेपार्ह दृश्यांचाही समावेश असतो. ही दृश्यं लहान मुलांनी पाहणं योग्य नसतं. त्यामुळे हे निर्देश देण्यात आले आहेत. टाइम्स ऑफ इंडियानं यासंदर्भात वृत्त दिलं आहे.

आरोग्यसेवा महागली

राज्यातल्या सर्वसामान्य जनतेला रास्त दरात आरोग्यसेवा देणाऱ्या सरकारी हॉस्पिटलमधील आरोग्यसेवा महागल्याचं वृत्त लोकसत्तानं दिलं आहे. 

या दरवाढीत महत्त्वाच्या सेवा महागणार असून यात नोंदणी शुल्क, लहान शस्त्रक्रिया, मधुमेह, कर्करोग, पोटाचे विकार, हृदयरोग, आदी आजारांच्या उपचारांचा समावेश आहे.

सरकारी हॉस्पिटलमधील आरोग्य सेवा महागणार आहे.

राज्यात सरकारची वैद्यकीय आणि दंतवैद्यकीय महाविद्यालयांशी संबंधित 20 हॉस्पिटलं आहेत. वैद्यकीय शिक्षण आणि औषधी द्रव्यं विभागानं या रुग्णालयांमधील शुल्क वाढवण्याचा निर्णय घेतला आहे.

याबाबतचा निर्णय नोव्हेंबरमध्ये झाला होता. पण त्याची अमलबजावणी नुकतीच सुरू झाली आहे. 

या निर्णयानंतर आता लहान शस्त्रक्रिया 350 ते 1100 रुपये, मोठ्या शस्त्रक्रिया साडेतीन हजार ते 11 हजार रुपये, विविध चाचण्यांसाठी 200 ते 1700 रुपये आकारण्यात येणार असल्याचं लोकसत्तानं म्हटलं आहे.

देशभरात एका वर्षात 1.60 कोटी गर्भपात

आरोग्यासंबंधीच एक महत्त्वाची बातमी टाइम्स ऑफ इंडियानं दिली आहे. 2015 या वर्षात देशभरात तब्बल 1.60 कोटी गर्भपात झाल्याचं वृत्त टाइम्स ऑफ इंडियाने दिलं आहे. 'लँसेट' या वैद्यकीय विश्वातील अत्यंत प्रतिष्ठेच्या जर्नलच्या अहवालाची माहिती या वृत्तात दिला आहे.

केंद्र सरकारनं 2015मध्ये झालेल्या गर्भपातांची संख्या फक्त सात लाख एवढीच सांगितली होती, असंही या बातमीत नमूद केलं आहे. ही संख्या प्रत्यक्षात 20 पटींनी जास्त आहे. 

विशेष म्हणजे या 1.60 कोटी गर्भपातांपैकी 81 टक्के एवढे जास्त गर्भपात घरच्या घरी केले जातात. 

सरकारी आकडेवारीत केवळ सरकारी हॉस्पिटल्समध्ये झालेल्या गर्भपातांची नोंद होते. त्यापेक्षा कितीतरी जास्त गर्भपात देशात होत असले, तरी ते सरकारी आकडेवारीत नमूद होत नाही, असं इंटरनॅशनल...\n\ntl;dr:
सकाळी सहा ते रात्री दहा या कालावधीत टीव्हीवर कंडोमच्या जाहिराती दाखवू नयेत असा आदेश केंद्रीय माहिती आणि प्रसारण खात्यानं काढला.